**ТАРИФА ЗА ТАКСИТЕ**

**НА**

**ПАЗАР ЗА РАСТЕЖ НА МСП BЕAM (ПАЗАР BEAM)**

**Глава Първа**

ОБЩИ ПОЛОЖЕНИЯ

##

1. Настоящата тарифа определя видовете такси и техния размер за предоставяните от Борсата услуги в качеството й на оператор на пазар за растеж на МСП BЕAM (пазар BEAM).
2. В Тарифата се уреждат следните видове такси:
3. такси за търговия на пазар BEAM;
4. такси за допускане до търговия на емисии финансови инструменти и за поддържане на регистрацията;
5. такси за придобиване и поддържане на статут на съветник;
6. други такси, събирани от Борсата.
7. Таксите по настоящата Тарифа не включват данък върху добавената стойност /ДДС/.

**Глава Втора**

ТАКСИ ЗА ТЪРГОВИЯ НА ПАЗАР BEAM

1. За всяка изпълнена поръчка за акции, депозитарни разписки, варанти и права на пазар BEAM се дължи такса в размер на 0.075 (нула цяло нула седем пет) на сто от стойността на поръчката, но не по-малко от 1 (един) лев.
2. За изпълнени поръчки с облигации се дължи такса върху стойността на поръчката в размер на 0.01 (нула цяло нула едно) на сто, но не по-малко от 2 (два) лева.
3. **(1)** В случите по раздел Четвърти, Глава Трета от Правила за търговия на пазар BЕAM, освен платените такси по настоящата глава, Борсата възстановява на съответния маркет-мейкър на финансовия инструмент допълнително и 0.015 (нула цяло нула едно пет) на сто, но не по-малко от 1 (един) лев и не повече от 7 500 (седем хиляди и петстотин) лева от стойността на всяка изпълнена поръчка.
	1. Ал. 1 не се прилага в случай на изпълнена котировка на един маркет-мейкър срещу насрещна котировка на друг маркет-мейкър.

**Глава Трета**

ТАКСИ ЗА ДОПУСКАНЕ ДО ТЪРГОВИЯ НА ЕМИСИИ ФИНАНСОВИ ИНСТРУМЕНТИ И ЗА ПОДДЪРЖАНЕ НА РЕГИСТРАЦИЯТА

1. **(1)** За допускане до търговия на емисия на пазар BЕAM се дължи такса в размер на 500 (петстотин) лв.
	1. За поддържане на регистрацията на емисия на пазар BEAM, се дължи годишна такса в размер на 1 000 (хиляда) лв.
2. Първата такса за поддържане на регистрацията на емисия финансови инструменти се изчислява пропорционално на съответната такса по тази глава, в зависимост от остатъчния брой месеци до края на годината, като всеки започнал месец от датата на сключване на договора се брои за цял.
3. Таксите по настоящата глава се заплащат от емитента, упълномощен от него инвестиционен посредник, респективно от регистрирания съветник, както следва:
	* 1. за допускане до търговия – при подаване на заявлението за допускане до търговия;
		2. за поддържане на регистрацията – в срок до 31 януари на текущата календарна година или в срок от 5 (пет) работни дни от датата на подписване на договора за регистрация.
4. Таксите за поддържане на регистрацията на емисиите финансови инструменти, за които датата на прекратяване на регистрацията през годината е предварително известна, се изчисляват в зависимост от броя месеци, през които емисията е регистрирана, като всеки започнал месец се брои за цял.

**Глава Четвърта**

ТАКСИ ЗА ПРИДОБИВАНЕ И ПОДДЪРЖАНЕ НА СТАТУТ НА СЪВЕТНИК

1. **(1)** За разглеждане на заявление за получаване статут на съветник се дължи такса в размер на 500 (петстотин) лв.
	1. За поддържане статут на съветник на пазар BEAM, се дължи годишна такса в размер на 500 (петстотин) лв.
2. **(1)** Първата такса за поддържане статут на съветник на пазар BEAM се изчислява пропорционално на съответната такса по тази глава, в зависимост от остатъчния брой месеци до края на годината, като всеки започнал месец от датата на сключване на договора се брои за цял.
	1. При получаване на статут на одобрен съветник, заплатената такса за разглеждане на заявление по чл. 11, ал. 1, се счита за такса за поддържане по чл. 11, ал. 2, считано от датата на постановяване до края на съответната календарна година като всеки започнат месец се брои за цял. Разликата се възстановява на съветника в случаите, когато изчислената такса за поддържане на статут е по-ниска от таксата за разглеждане на заявлението.
	2. При постановяване на отказ за получаване на статут на одобрен съветник, заплатената такса по чл. 11, ал. 1 не се възстановява.
	3. При прекратяване на статут на одобрен съветник, заплатената такса по чл. 11, ал. 2 не се възстановява.
3. Таксите по настоящата глава се заплащат от заявителя, съответно от съветника на пазар BEAM, както следва:
	* 1. за разглеждане на заявление – при подаване на заявлението за получаване статут;
		2. за поддържане на статут – в срок до 31 януари на текущата календарна година или в срок от 5 (пет) работни дни от датата на подписване на договора за одобрен съветник на пазар BEAM.

**Глава Пета**

ДРУГИ ТАКСИ, СЪБИРАНИ ОТ БОРСАТА

1. **(1)** Таксата за отмяна на сделки, сключени на пазар BEAM, в следствие на грешно въведена поръчка, е в размер на 1 (едно) на сто от общия размер на сделките, но не по-малко от 1 000 (хиляда) лева и не повече от 10 000 (десет хиляди) лева и се дължи от борсовия член, заявил отмяната пред Съвета**.**
	1. Таксата става дължима незабавно след постановяване на решението, с което се удовлетворява искането за отмяна.

**Глава Шеста**

**НАЧИСЛЯВАНЕ И СЪБИРАНЕ НА ТАКСИТЕ**

1. **(1)** Таксите по глава Втора се дължат от всеки от участниците в пазар BЕAM, страни по сделките, включително и при кръстосани сделки.
	1. Таксите са дължими в срок от 2 (два) работни дни от съответното изпълнение на поръчката.
	2. На пазар BЕAM е организирана система за автоматичното отчитане, начисляване и събиране на таксите по глава втора от настоящата Тарифа.

**ДОПЪЛНИТЕЛНИ РАЗПОРЕДБИ**

**§ 1.** По смисъла на настоящата тарифа:

1. “Борсата” - “Българска Фондова Борса” АД.
2. „МСП” – малки и средни предприятия, определени съгласно чл. 77 от Делегиран регламент (ЕС) 2017/565“ на Комисията от 25 април 2016 година за допълване на Директива 2014/65/ЕС на Европейския парламент и на Съвета по отношение на организационните изисквания и условията за извършване на дейност от инвестиционните посредници и за даването на определения за целите на посочената директива;
3. “Кръстосана сделка” е сделка, по която участникът на пазар BЕAM се явява е едновременно купувач и продавач.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** Настоящата тарифа е в сила от 12.02.2019 г.